CELEX: C2005/281/12
Language: da
Date: 2005-11-12 00:00:00
Title: Sag C-317/05: Anmodning om præjudiciel afgørelse forelagt ved kendelse afsagt den 8. august 2005 af Sozialgericht Köln i sagen G. Pohl-Boskamp GmbH & Co. KG mod Gemeinsamer Bundesausschuss samt 1. AOK-Bundesverband KdöR, 2. IKK-Bundesverband, 3. Bundesverband der Betriebskrankenkassen. 4. Bundesverband der landwirtschaftlichen Krankenkassen, 5. Verband der Angestellten-Krankenkassen e.V., 6. AEV-Arbeiter-Ersatzkassen-Verband e.V., 7. Bundesknappschaft, 8. Seekrankenkasse, 9. Forbundsrepublikken Tyskland ved Forbundsministeriet for Sundhed og Social Sikring

12.11.2005   
            
            
               DA
            
            
               Den Europæiske Unions Tidende
            
            
               C 281/6
            
         Anmodning om præjudiciel afgørelse forelagt ved kendelse afsagt den 8. august 2005 af Sozialgericht Köln i sagen G. Pohl-Boskamp GmbH & Co. KG mod Gemeinsamer Bundesausschuss samt 1. AOK-Bundesverband KdöR, 2. IKK-Bundesverband, 3. Bundesverband der Betriebskrankenkassen. 4. Bundesverband der landwirtschaftlichen Krankenkassen, 5. Verband der Angestellten-Krankenkassen e.V., 6. AEV-Arbeiter-Ersatzkassen-Verband e.V., 7. Bundesknappschaft, 8. Seekrankenkasse, 9. Forbundsrepublikken Tyskland ved Forbundsministeriet for Sundhed og Social Sikring
   (Sag C-317/05)
   (2005/C 281/12)
   Processprog: tysk
   Ved kendelse afsagt den 8. august 2005, indgået til Domstolens Justitskontor den 17. august 2005, har Sozialgericht Köln (Tyskland) i sagen G. Pohl-Boskamp GmbH & Co. KG mod Gemeinsamer Bundesausschuss samt 1. AOK-Bundesverband KdöR, 2. IKK-Bundesverband, 3. Bundesverband der Betriebskrankenkassen. 4. Bundesverband der landwirtschaftlichen Krankenkassen, 5. Verband der Angestellten-Krankenkassen e.V., 6. AEV-Arbeiter-Ersatzkassen-Verband e.V., 7.Bundesknappschaft, 8. Seekrankenkasse, 9. Forbundsrepublikken Tyskland ved Forbundsministeriet for Sundhed og Social Sikring, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal Rådets direktiv 89/105/EØF (1) af 21. december 1988 om gennemsigtighed i prisbestemmelserne for lægemidler til mennesker og disse lægemidlers inddragelse under de nationale sygesikringsordninger (direktivet om gennemsigtighed) fortolkes således, at det er til hinder for en medlemsstats bestemmelser, der — henset til, at ikke-receptpligtige lægemidler er blevet udelukket fra den udgiftsgodtgørelse, der gives inden for rammerne af den statslige sygesikringsordning — giver en myndighed beføjelse til på ny at henføre sådanne lægemidler under ordningen uden at fastsætte bestemmelse om en procedure i henhold til artikel 6, nr. 1, andet punktum, og artikel 6, nr. 2, i direktivet om gennemsigtighed?
            
         
               2)
            
            
               Skal direktiv 89/105/EØF af 21. december 1988 fortolkes således, at det giver producenter af de i det første spørgsmål nævnte lægemidler en subjektiv ret, navnlig til, at der træffes en beslutning om optagelse af et af deres lægemidler på en liste som nævnt ovenfor, der indeholder en begrundelse og oplysninger om retsmidler, selv om medlemsstatens lovgivning hverken indeholder nogen bestemmelse om en sådan beslutningsprocedure eller om retsmidler?
            
         
      (1)  EFT L 40, s. 8.